Rečka

**Rečka** je naselje u Srbiji u opštini Negotin u Borskom okrugu. Prema popisu iz 2002. bilo je 469 stanovnika (prema popisu iz 1991. bilo je 649 stanovnika).

## Geografija
Rečka je vinogradarsko ratarsko-stočarsko seosko naselje zbijenog tipa udaljeno 13&nbsp;km jugozapadno od Negotina. Smešteno je na prosečno 150 metara nadmorske visine, na dolinskim stranama Sikolske reka, leve pritoke Timoka. Severna geografska širina naselja je od 44o 08’ 48” istočna geografska dužina 22o 28’ 28”, a površina atara 2.664 hektara. Od Negotina se do ovog naselja može stići direktnim asfaltnim putem.

## Historija
Rečka je, po predanju, osnovana početkom 17. ili 18. veka. Ostaci starina u ataru naselja upućuju na raniju naseljenost (zidine starog utvrđenja na Gradištu, dva Selišta, staro groblje i drugo). Tokom svoje istorije beleži znatne promene u fizionomskoj i demografskoj veličini (1736. je imala 5 kuća, 1846 - 105 kuća, a 1866. godine 156 kuća). Današnje naselje obuhvata dva kraja: Donji i Gornji kraj. U njemu su izmeću dva svetska rata živele sledeće familije: Rašići ili Gagići (slava sv. Luka), Đurđevići (slava Mitrovdan), Ćutaci, Sretkovići, Nikolići ili Savčići (slava Đurđevdan), Perunikići (slava sv. Luka), Veselinovići (slava Đurđevdan), Margotići (slava sv. Jovan), Velovići (slava Đurđevdan), Radunci, Panići ili Lukići (slava sv. Jovan), Veličkovići (slava sv. Jovan), Božilovići (slava sv. Nikola), Vučići (slava sv. Jovan), Veljkovići (sv. Nikola), Ivanovići (slava sv. Jovan), Bankovci (slava Mitrovdan), Bosiljkići (slava Vidovdan), Zdravkovići (slava Đurđevdan), Karbulovci (slava sv. Luka), Đukići (slava sv. Arhanđeo), Tošići ili Vlašići (slava sv. Arhanđeo), Stanojevići (slava sv. Vrač), Busići (slava sv. Jovan), Džadžići (slava Đurđevdan), Jovanovići (slava sv. Petka), Purići (slava sv. Srđa), Bocići (slava sv. Jovan) i Barbulovići (slava sv. Paraskeva).
Zavetina Rečke je Petrovdan.
Pravoslavni hram posvećen Svetom Petru i Pavlu (crkvena slava Petrovdan) je podignut 1901. godine.
Stanovništvo Rečke je srpsko starosedelačko i doseljeno.
Godine 1921. Rečka je imala 245 kuća i 1.207 stanovnika, 1948. godine 295 kuća i 1.235 stanovnika, a 2002. godine 245 kuća i 464 stanovnika. U inostranstvu iz ovog naselja 2007. godine radi 22 stanovnika (u SAD, Austriji i Nemačkoj ). 
Osnovna škola, koja je u naselju počela sa radom 1847. godine, školske 2006/2007. godine je imala 14 učenika.
Zemljoradnička zadruga u Rečkoj je osnovana 1920. godine (obnovljena 1947. godine kao Zemljoradnička nabavno-prodajna zadruga). Godine 1964. bila je pripojena PK „Krajina " u Negotinu, a danas radi samostalno. Rečka je Dom kulture dobila 1950. godine, elektrificirana je 1953. godine, a telefonske veze sa svetom dobila je 1981. godine.

## Demografija
U naselju Rečka živi 424 punoletna stanovnika, a prosečna starost stanovništva iznosi 54,8 godina (53,1 kod muškaraca i 56,3 kod žena). U naselju ima 179 domaćinstava, a prosečan broj članova po domaćinstvu je 2,62.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)